བྱམས་བརྩེ་དང་ཡ་རབས་ཀྱི་བསམ་བློ་ཡོད་པའི་ཐོག་ནས་སློབ་སྦྱོང་བྱེད་ཐུབ་པ་ཞིག་བྱུང་ན་གོང་དུ་བཤད་པ་ལྟར་ཤེས་ཡོན་ལྡན་ལ་བྱམས་བརྩེ་ཡང་ལྡན་པའི་སྤྱི་ཚོགས་ཤིག་ཡོང་ཐུབ་ངེས་རེད།ཤེས་ཡོན་ཡོད་ཀྱང་བྱམས་བརྩེ་མེད་ན་ཡ་རབས་སྤྱོད་བཟང་གི་སྤྱི་ཚོགས་ཤིག་ཡོང་མི་ཐུབ།མི་ལ་བསྒྱུར་བཅོས་བཏང་ནས་འཛམ་གླིང་ཐོག་ག་ལེར་འགྱུར་བ་བཟང་ཕྱོགས་སུ་ཐེབས་ཐུབ་པར་ང་ཚོས་རེ་བ་བརྒྱག་དགོས།དཔེར་ན།ད་ལྟ་ཕར་ཙམ་དེར་དམག་འཁྲུག་བརྒྱབ་ནས་མི་བརྒྱ་ཕྲག་གསོད་རེས་གཏོང་བ་དེ་དག་དེ་འདྲའི་ཐབས་རྡུགས་པ་ལ་ཨང་ཞེས་བཤད་པ་ཙམ་གྱིས་མི་ཕན།དེ་ཐབས་རྡུགས་ཡིན་པ་ང་ཚོས་ཤེས་ཀྱི་ཡོད་ན་མ་འོངས་པར་དེ་འདྲ་ཞིག་མི་ཡོང་བ་བྱ་རྒྱུ་ཡིན་བསམ་པ་ཞིག་དང་།བདེ་སྐྱིད་ལྡན་པའི་སྤྱི་ཚོགས་ཤིག་ཇི་ལྟར་བཟོ་དགོས་པའི་ཐད་བསམ་བློ་གཏང་རྒྱུ་དེ་གལ་ཆེན་པོ་རེད།དེ་ཁྱེད་ཚོ་ཚང་མས་སེམས་ལ་ངེས་པར་གྱིས།